Manuskript: Blackout Poetry

Varighed: 1,5 time

Tiden kan afkortes eller forlænges ved, at deltagerne får længere tid til at digte, eller at få eller alle skal læse deres digte op. Det vurderer du.

Slide 1 + 2:

Velkommen til denne workshop, hvor I i dag skal være digtere, forfattere og poeter – og det er vel og mærke uden at skrive et eneste ord!

Mit navn er \_\_\_\_\_\_, og jeg er tidligere elev på Brønderslev Forfatterskole, som er et ugekursus for unge skrivetalenter.

Slide 3:

Blackout Poetry er en skriveform opfundet af forfatter, tegneserietegner og webdesigner Austin Kleon. Han fandt på formen, da han fik en skriveblokering. Så i stedet for at sætte sig på sine hænder og vente på den magiske inspiration, så gjorde han noget aktivt for at få gang i ordene. Han rev en side ud af sin avis, New York Times, tog en sort tusch og begyndte at strege ord ud, så han til sidst sad med en hel ny tekst. Det gjorde han en helt masse gange og til sidst fik han udgivet disse digte i en digtsamling i 2010.

Slide 4:

Idéen bag genren er at skabe en helt ny tekst ud fra tidligere udgivet tekster. Det kan være alt fra avisartikler til bøger til magasiner. Læseretningen er ikke ligegyldig, men det er en god idé at signalere, hvilken vej, man skal læse. F.eks. med pile.

Blyanter er forbudte, fordi de valg I træffer skal være permanente. Kommer I til at strege et forkert ord ud, så må I være kreative for at ”redde” digtet.

Slide 5:

Billeder

Slide 6:

Det er en god idé at læse hele siden igennem, inden I begynder at strege ud. På den måde kan I finde et eller to ”ankerord”, som digtet kan bygges op omkring.

Slide 7:

Temaet her til kulturkaravanen er hverdagsglimt, og derfor skal jeres digte centreres om dette tema.

Til inspiration skal vi først høre Dan Turélls ’Hyldest til hverdagen”.

(Afspil klippet)

Nu skal I lave en skriveøvelse: Hurtigskrivning i 7 min. Jeres tekst skal starte med ”Jeg holder af hverdagen fordi…”

Lyt til nogle af besvarelserne bagefter.

Slide 8:

Billeder

Slide 9:

Eksempler. Tal eventuelt om dem.

Nu skal I lave den sidste skriveøvelse, inden vi skal i gang med blackout poetry. I skal finde på et ord, der giver håb i hverdagen (eksempelvis kaffe, Disney sjov, min kæreste osv.) Byt med sidemakkeren, så I nu sidder med to ord hver. Skriv en kort tekst om ordene.

Slide 10:

Nu er det jeres tur til at give jer i kast med genren. Vælg en side, find et eller to ankerord og skriv digtet. Har I nogle spørgsmål?

Jeg vil gå rundt mellem jer og hjælpe. I får cirka en halv time.

(Giv deltagerne minimum 30 min – er de meget opslugte, kan du eventuelt give dem mere tid.)

Slide 11:

Godt, så er det tid til, at vi skal høre nogle af jeres digte.

(Få folk til at læse deres digte op – alt efter hvor mange de er, og hvor god tid i har, så kan det både være alle eller få stykker der læser højt).

Nu kan I udstille jeres digte.

Slide 12:

Tusind tak for i dag. Det har været en fornøjelse at undervise jer, og jeg håber, at I har fået noget ud af det.

Når I er færdige, kan I slutte af med et eller flere af nedstående poetry slams om hverdagsglimt:

Celine Lindeskov

<https://www.youtube.com/watch?v=iC9L-IWYcgw>

Malthe Klitgaard

<https://www.youtube.com/watch?v=945rAf6vh58>

Klara Nørrekær Lund

<https://www.youtube.com/watch?v=3iNbyDIbkcs>